कांजी हाउस के पास वृद्ध को मारी टक्कर, मौत
कांजी हाउस के पास खड़े वृद्ध को अनियंत्रित बाइक के चालक ने ठोकर मारते हुए अपनी चपेट में ले लिया। जिससे वृद्ध की मौत हो गई। पुलिस ने आरोपी बाइक चालक के खिलाफ जुर्म दर्ज कर लिया है। घटना नैला चौकी क्षेत्र के ग्राम बिरकोनी की है।
पुलिस के अनुसार कुशवाराम अघरिया (65 वर्ष) पिता आनंद राम अघरिया गांव के कांजी हाऊस के पास खड़ा हुआ था इसी बीच तेज गति से बाइक चलाते हुए सूरज बरेठ आया उसने कुशवाराम अघरिया को ठोकर मार दी। घटना में कुशवाराम को गंभीर चोट आई। 108 एम्बुलेंस की सहायता से कुशवाराम को सामुदायिक स्वास्थ्य केन्द्र अकलतरा लाया गया जहां डाक्टर ने उसे मृत घोषित कर दिया। घटना की जानकारी पुलिस को मिलने पर पुलिस द्वारा शव का पंचनामा तथा पोस्टमार्टम करवाने के पश्चात शव परिजनो को सौंपा गया। ग्राम बिरकोनी नैला चौकी में आने के कारण पुलिस द्वारा शून्य में जुर्म कायम किया गया।
hin_Deva hin_Deva hin_Deva